
RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr. 125/2002 pentru ratificarea Protocolului adiţional la Scrisoarea de înţelegere privind controlul drogurilor şi aplicarea legii, semnată la data de 3 iulie 2001 între Guvernul României şi Guvernul Statelor Unite ale Americii, semnat la Bucureşti la 24 septembrie 2002


Cu adresa nr. 511 din 14 octombrie 2002 Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizate în vederea dezbaterii şi avizării în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 125/2002 pentru ratificarea Protocolului adiţional la Scrisoarea de înţelegere privind controlul drogurilor şi aplicarea legii, semnată la data de 3 iulie 2001 între Guvernul României şi Guvernul Statelor Unite ale Americii, semnat la Bucureşti la 24 septembrie 2002.


Proiectul face parte din categoria legilor ordinare şi se adoptă potrivit art.74 alin (2) din Constituţia României.


La întocmirea raportului, comisiile au avut în vedere avizul Consiliului Legislativ nr. 1254 din 1 octombrie 2002.


Protocolul  adiţional ratificat prin Ordonanţa de urgenţă nr.125 din 2 octombrie 2002 vizează obţinerea unei asistenţe tehnice şi financiare pentru activităţi specifice în domeniile de competenţă ale Ministerului de Interne.


La dezbaterea proiectului de lege a participat în calitate de invitat, în conformitate cu prevederile art. 52 din Regulamentul Camerei Deputaţilor, colonel Mihai Tătuţ,  locţiitor al şefului Direcţiei Juridice din Ministerul de Interne.


În şedinţele din 15 şi 16 octombrie 2002 ale Comisiei pentru apărare, ordine publică şi siguranţă naţională şi, respectiv, Comisiei juridice, de disciplină şi imunităţi, membrii acestora au hotărât, cu unanimitate de voturi pentru, să propună Plenului Camerei Deputaţilor adoptarea  proiectului de lege în forma prezentată de iniţiator.


La lucrări au participat 21 deputaţi din totalul de 26 membri ai Comisiei pentru apărare, ordine publică şi siguranţă naţională şi 20 deputaţi din totalul de  24  membri ai Comisiei juridice, de disciplină şi imunităţi.

VICEPREŞEDINTE,



PREŞEDINTE,


   Marcu TUDOR



          Prof.univ.dr.Ion NEAGU

Red.consilier dr.Corneliu Manda

Expert M.Ţăranu

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr. 125/2002 pentru ratificarea Protocolului adiţional la Scrisoarea de înţelegere privind controlul drogurilor şi aplicarea legii, semnată la data de 3 iulie 2001 între Guvernul României şi Guvernul Statelor Unite ale Americii, semnat la Bucureşti la 24 septembrie 2002, trimis comisiilor noastre cu nr. 511 din 14 octombrie 2002, pentru dezbatere şi avizare în fond, în procedură de urgenţă.

VICEPREŞEDINTE,



PREŞEDINTE,


   Marcu TUDOR



          Prof.univ.dr.Ion NEAGU

